**Hva skjedde i Februar**: Denne måneden har vi rast gjennom! Turer, hjertesamlinger, språklek og karneval. Litt av en måned det har vært. Barna blir bare større og større, og det merker vi. Ute har barna blitt helt rå. Aketurer på Kjenseth har vært kjempemessig og vi øver på å komme oss opp og ned bakken på egenhånd. Dette skal vi fortsette med i mars også! Hjertesamlinger har vi også hatt, det har vært kjempestas for gjengen. Det samme med språklek. Vi har fortsatt med å lytte, og det vil vi fortsette med ut mars. Karnevalet ble en braksuksess, fornøyde barn og voksne som sammen hadde en kjempefin dag.

**Månedens eventyr:**

**Tigergutt og familietreet**

**Månedens bøker:**

**Tigergutt og familietreet**

**Praktiske opplysninger:**

* HUSK å merke ALT! (regntøy, sko, klær, smokker, tepper, matbokser ++++)
* Barnehagen sine telefonnr.

 61 18 71 79 - 94832297 (Knerten)

* Ta med drikkeflaskene hjem hver dag til vask/oppfylling
* Husk og ha på klær i barnehagen som tåler en barnehagedag.

**Viktige datoer:**

* **Barnehagen er stengt hele uke 13 og mandag 1.april**
* **Foreldremøte 16. April kl.18.00- 20.00, egen innkalling kommer**

Ellers i mars har vi jobbet mye med relasjoner innad i gruppen og selvstendighet. Vi øver på å kle på oss selv, smøre mat og hente/legge ting på plassen vår. I små grupper jobber vi med relasjoner, og vi tar samtidig med oss ny lekekompetanse. Avdelingen ble flyttet litt rundt, slik at rolleleken har fått større plass! Det er flere som nå leker mange spennende rolleleker.

**Når vi nå går inn i Mars** skal vi gå inn i et nytt tema, vi ser at det kanskje er andre ting som fanger barna enn de gamle eventyrene. Slik at vi nå vil komme til å kjøre Ole Brumm. Vi skal bli kjent med dyrene i Hundremeterskogen og lese og lytte til Ole Brumm. Det gleder vi oss alle til. Barnehagedagen er den 12. mars, temaet i år er «Stedet mitt». Vi ønsker at dere i anledning barnehagedagen tar med eller sender (heidi.kjelsberg@skonnordtjernet.no) et bilde av huset deres. Vi skal ha en liten samling denne dagen, og snakke litt om hvor alle bor og barna kan få vise frem bilder av huset sitt 😊 Vi vil gjerne ha disse bildene innen 8. mars.

Det vil også bli flere turer, i tillegg til den faste til Kjenseth på Fredager. Følg derfor godt med på KidPlan. Alle planlagte turer vil bli lagt inn der. Ettersom at tiden går fort til ny overgang, har vi smått begynt med hospitering inn til SmåMeis. Vi vil bruke mer tid med dem nå, enn tidligere. Vi prøver å komme oss ut litt på ettermiddagene, er med inn til dem og kanskje vi også blir med dem på tur i løpet av Mars. Vi gjør dette for å skape trygge relasjoner med barn og ansatte som nå er SmåMeiser.

Mars bringer også slafsevær! Sjekk plasser og tøy daglig, og ta med bløtt hjem 😊 Vi ønsker at barna har regntøy på plassene nå som det er så bløtt ute!

|  |
| --- |
| **Rammeplan: I barnehagen skal alle barna kunne erfare å være betydningsfulle for fellesskapet og å være i positivt samspill med barn og voksne** |

**Fagområder:**

|  |  |  |  |  |  |  |
| --- | --- | --- | --- | --- | --- | --- |
| **Kommunikasjon, språk og tekst**: Barna skal få lek, improvisere og eksperimentere med rim, rytme, lyder og ord. | **Kropp, bevegelse, mat og helse:**Vi skal bidra til at barna utvikler et bevisst forhold til retten til å bestemme over egen kropp og respekt for andres grenser | **Kunst, kultur og kreativitet:** Barna skal få bruke ulike teknikker, materialer, verktøy og teknologi til å uttrykke seg estetisk | **Natur, miljø og teknologi:**Vi skal legge til rette for mangfoldige naturopplevelser | **Antall, rom og form:** Vi skal bruke bøker, spill, musikk, digitale verktøy, naturmaterialer, leker og utstyr for å inspirere barna til matematisk tenkning | **Etikk, religion og filosofi:** Vi skal bidra til å utvikle barnas toleranse, interesse og respekt for hverandre | **Nærmiljø og samfunn:** Barna skal oppmuntres til å medvirke i egen hverdag |